Cartierul Râfov din Ploiești continuă să fie un simbol al neputinței și nepăsării Primăriei Ploiești. De ani de zile, ploieștenii care locuiesc aici se confruntă cu probleme dintre cele mai grave și care au ajuns să fie istorie chiar și în satele izolate.
Lipsa investițiilor din această zonă acutizează problemele vechi. Miercuri după amiază, după ploaia torențială, strada Islazului a ajuns să arate ca o veritabilă păstrăvărie.
„Îl invităm pe domnul primar Volosevici și pe strada Islazului din cartierul Râfov. Chiar îl așteptăm, să vadă cu ochii lui cum trăim noi în noroi și printre bălți după fiecare ploaie și cum inahalam praf în zilele toride de vară.
Citește și: Lucrările de pe Bulevardul Independenței din Ploiești, puse la îndoială după ploaia torențială de miercuri
Noi nu facem parte din Ploiești? Noi nu avem primar? De fiecare dată când plouă torențial strada noastră se transformă într-un râu. Curge Prahova la noi pe stradă”, este mesajul primit pe adresa redacției, alături de imaginile de mai jos.
Vă reamintim că după ploaia torențială de miercuri după amiază mai multe străzi din zona centrală, de nord dar și din cartierul Bariera București au fost inundate.
Vă reamintim că județul Prahova este, în continuare, sub o informare meteo de ploi, grindină și descărcări electrice.